
	1.
	Likumprojekts (grozījumi)
 1. pantā:

izslēgt 2. punktu;

izteikt 4. punktu šādā redakcijā:

"4) elektronisks izdevums — skaņu ieraksta, videoieraksta vai datorieraksta veidā attēlota informācija, kas tiražēta dažādos informācijas nesējos un formātos un ar atbilstošu iekārtu un programmatūras palīdzību pieejama lietotājiem;";

izslēgt 9. punktā vārdus "un citas bibliotēkas";

izteikt 12. punktu šādā redakcijā:

"12) bibliotēka – ikvienam pieejama izglītojoša, informācijas, kultūras un sabiedriskās saskarsmes institūcija vai tās struktūrvienība ar pastāvīgu bibliotēkas krājumu un materiālo un tehnisko pamatu, kura veic šajā likumā noteiktās funkcijas;";

papildināt pantu ar 14. punktu šādā redakcijā:

"14) bibliotēkas pakalpojumu sniegšanas vieta – vieta ārpus bibliotēkas pamatadreses, kurā tiek sniegti bibliotēkas pakalpojumi.";

papildināt pantu ar 15. punktu šādā redakcijā:

"15) publiskā bibliotēka – universāla bibliotēka, kas atvērta sabiedrībai un apkalpo vietējos vai reģiona iedzīvotājus";

papildināt pantu ar 16. punktu šādā redakcijā:

"16) speciālā bibliotēka – bibliotēka, kas aptver vienu disciplīnu, atsevišķu zinību jomu vai īpašas reģionālas intereses.".
	Iebildums
Likumprojekta 3.pants paredz veikt grozījumus “bibliotēkas” definējumā, nosakot, ka bibliotēka ir “ikvienam pieejama izglītojoša, informācijas, kultūras un sabiedriskās saskarsmes institūcija vai tās struktūrvienība ar pastāvīgu bibliotēkas krājumu un materiālo un tehnisko pamatu, kura veic šajā likumā noteiktās funkcijas”.
Norādām, ka vispārējās izglītības iestāžu un profesionālo izglītības iestāžu bibliotēka nevar būt pieejama ikvienam, bet gan tikai attiecīgās izglītības iestādes izglītojamiem pieejama bibliotēka.
Saskaņā ar Izglītības likuma 55.pantu izglītojamam ir tiesības uz dzīvībai un veselībai drošiem apstākļiem izglītības iestādē. Izglītības likuma 30.pants nosaka, ka Izglītības iestādes vadītājs atbild par izglītības iestādes darbību […] un izglītības iestādes darbību reglamentējošo normatīvo aktu ievērošanu.
Atbilstoši Ministru kabineta 2023. gada 22. augusta noteikumu Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 9.9.apakšpunktam izglītības iestādes vadītājs vai viņa pilnvarota persona drošības nodrošināšanai izglītības iestādē un tās organizētajos pasākumos nosaka kārtību, kādā izglītības iestādei nepiederošas personas uzturas izglītības iestādē, un nodrošina tās ievērošanas uzraudzību.
Prasība, lai nodrošinātu likumprojektā ietverto mērķi - izglītības iestādes bibliotēkas pieejamību ikvienam, bet vienlaikus nodrošinātu izglītojamo drošu uzturēšanos izglītības iestādē, uzskatāma par nesamērīgu, ja, piemēram, izglītības iestādei būtu jāveido atsevišķa ieeja izglītības iestādes bibliotēkai.
 
Piedāvātā redakcija
-
	Inese Terinka (IZM)

	2.
	Likumprojekts (grozījumi)
 9. pantā:

izteikt pirmo daļu šādā redakcijā:

"(1) Valsts vai pašvaldības dibinātai bibliotēkai (izņemot vispārējās izglītības iestāžu un profesionālās izglītības iestāžu bibliotēkas) ir pienākums akreditēties Ministru kabineta noteiktajā kārtībā. Valsts vai pašvaldības bibliotēka iesniegumu bibliotēkas akreditācijai iesniedz ne vēlāk kā trīs gadu laikā pēc bibliotēkas reģistrācijas. Privāto bibliotēku akreditācija nav obligāta.";

aizstāt trešajā daļā vārdu "piecos" ar vārdu "sešos";

izslēgt ceturtās daļas otro teikumu.
	Iebildums
Likumprojekta 9.pants paredz veikt grozījumus Bibliotēku likuma 9.pantā, nosakot, ka bibliotēku akreditācijas pienākums turpmāk neattieksies uz vispārējās izglītības iestāžu un profesionālās izglītības iestāžu bibliotēkām. Minētais  nav saskaņots un pārrunāts ar Izglītības kvalitātes valsts dienestu, kas nodrošina izglītības iestāžu akreditāciju, kā arī nav izrunāts finanšu aspekts, sadarbība un finansējums metodikas izstrādē un ekspertu sagatavošanā, Izglītības kvalitātes valsts dienesta kompetences / vērtējuma ietvars konkrētajā situācijā.

 
Piedāvātā redakcija
-
	Inese Terinka (IZM)

	3.
	Likumprojekts (grozījumi)
 25. pantā:

papildināt pantu ar 1.1 daļu šādā redakcijā:

"(1)1 Uz valsts bibliotēkas (izņemot atvasinātās publisko tiesību juridiskās personas) vadītāja (direktora) amatu izsludina atklātu konkursu. Valsts bibliotēkas vadītāju (direktoru) pieņem darbā uz pieciem gadiem un atbrīvo no darba kultūras ministrs. Sešus mēnešus pirms valsts bibliotēkas (izņemot atvasinātās publisko tiesību juridiskās personas) vadītāja (direktora) pilnvaru termiņa beigām kultūras ministrs, konsultējoties ar Latvijas Bibliotēku padomi, var pieņemt lēmumu par amatā esošā valsts bibliotēkas vadītāja (direktora) pilnvaru termiņa pagarināšanu uz pieciem gadiem.";

izteikt otro daļu šādā redakcijā:

"(2) Bibliotēkas vadītājs (direktors) var būt persona, kurai ir attiecīga izglītība:
1) valsts bibliotēkas, kas akreditēta valsts nozīmes statusā, vadītājam (direktoram) – augstākā izglītība (vismaz 7. LKI līmenis);
2) valsts bibliotēkas, kas akreditēta vietējas nozīmes statusā, vadītājam (direktoram) – augstākā izglītība (vismaz 6. LKI līmenis);
3) pašvaldības bibliotēkas, kas akreditēta reģionālas nozīmes statusā, vadītājam (direktoram) – augstākā izglītība (vismaz 6. LKI līmenis);
4) pašvaldības bibliotēkas vai struktūrvienības (trīs un vairāk darbinieki), kas akreditēta vietējas nozīmes statusā, vadītājam (direktoram) – augstākā izglītība bibliotēku nozarē (vismaz 5. LKI līmenis) vai augstākā izglītība (vismaz 5. LKI līmenis) un apgūta profesionālās pilnveides izglītības programma bibliotēku nozarē;
5) pašvaldības bibliotēkas vai struktūrvienības (līdz diviem darbiniekiem), kas akreditēta vietējas nozīmes statusā, vadītājam (direktoram) – izglītība bibliotēku nozarē (vismaz 4. LKI līmenis).";

izteikt trešo daļu šādā redakcijā:

"(3) Bibliotēkas darbam nepieciešamo darbinieku amatus, kuru ieņemšanai nepieciešama noteikta izglītība, kā arī nosacījumus profesionālās kompetences pilnveidošanai, nosaka Ministru kabinets.".
	Iebildums
Prasības noteiktas tikai akreditētas bibliotēkas vai struktūrvienības vadītājam.
Ņemot vērā grozījumus Bibliotēku likuma 9.pantā, nosakot, ka bibliotēku akreditācijas pienākums turpmāk neattieksies uz vispārējās izglītības iestāžu un profesionālās izglītības iestāžu bibliotēkām, lūdzam precizēt vai šīs prasības attieksies arī uz šo izglītības iestāžu bibliotēku vadītājiem.
 
Piedāvātā redakcija
-
	Inese Terinka (IZM)

	4.
	Likumprojekts (grozījumi)
 1. pantā:

izslēgt 2. punktu;

izteikt 4. punktu šādā redakcijā:

"4) elektronisks izdevums — skaņu ieraksta, videoieraksta vai datorieraksta veidā attēlota informācija, kas tiražēta dažādos informācijas nesējos un formātos un ar atbilstošu iekārtu un programmatūras palīdzību pieejama lietotājiem;";

izslēgt 9. punktā vārdus "un citas bibliotēkas";

izteikt 12. punktu šādā redakcijā:

"12) bibliotēka – ikvienam pieejama izglītojoša, informācijas, kultūras un sabiedriskās saskarsmes institūcija vai tās struktūrvienība ar pastāvīgu bibliotēkas krājumu un materiālo un tehnisko pamatu, kura veic šajā likumā noteiktās funkcijas;";

papildināt pantu ar 14. punktu šādā redakcijā:

"14) bibliotēkas pakalpojumu sniegšanas vieta – vieta ārpus bibliotēkas pamatadreses, kurā tiek sniegti bibliotēkas pakalpojumi.";

papildināt pantu ar 15. punktu šādā redakcijā:

"15) publiskā bibliotēka – universāla bibliotēka, kas atvērta sabiedrībai un apkalpo vietējos vai reģiona iedzīvotājus";

papildināt pantu ar 16. punktu šādā redakcijā:

"16) speciālā bibliotēka – bibliotēka, kas aptver vienu disciplīnu, atsevišķu zinību jomu vai īpašas reģionālas intereses.".
	Priekšlikums
Aicinām anotācijā izskaidrot terminu "speciālā bibliotēka", sniedzot piemērus, lai ir skaidra izpratne par šāda bibliotēkas tipa atšķirību no publiskās bibliotēkas tipa. Priekšlikums radies, skatot par šo informāciju šajā linkā: https://dom.lndb.lv/data/obj/file/163222.pdf. Vienlaikus likumprojekta 1.panta 16.apakšpunktā "specializētā bibliotēka" neietver šo tvērumu.
Piedāvātā redakcija
-
	Anita Depkovska (IZM)

	5.
	Likumprojekts (grozījumi)
 Papildināt likumu ar 2.1  pantu šādā redakcijā:

"2.1 pants. Latvijas bibliotēku tīkls
(1) Latvijas bibliotēku tīkls ir samērīgs, saskaņots un vienots valsts, pašvaldību un privāto bibliotēku kopums, kas pārklāj visu valsts teritoriju.
(2) Latvijas bibliotēku tīklu veido Latvijas Nacionālā bibliotēka, publiskās bibliotēkas, augstākās izglītības iestāžu bibliotēkas, vispārējās un profesionālās izglītības iestāžu bibliotēkas, speciālās bibliotēkas.
(3) Latvijas bibliotēku tīkla metodiskais, konsultatīvais un interešu pārstāvniecības centrs ir Latvijas Nacionālā bibliotēka.
(4) Latvijas bibliotēku tīkla darbību un pārklājumu pašvaldību administratīvajās teritorijās, bibliotēku tipoloģiju, pakalpojumus nosaka Ministru kabinets."
	Priekšlikums
Attiecībā uz likumprojekta papildināto 2.1  panta 4. apakšpunktu par Ministru kabineta noteikumu izstrādi, aicinām izvērtēt, vai tas neradīs papildus slogu gan bibliotēkām un pašvaldībām, gan valsts institūcijām, ņemot vērā, ka pastāv arī citi Ministru Kabineta noteikumi šajā jomā.
Piedāvātā redakcija
-
	Daiga Ivsiņa (IZM)

	6.
	Likumprojekts (grozījumi)
 Izteikt 3. pantu šādā redakcijā:

"3. pants. Bibliotēkas funkcijas
(1) Bibliotēka veic šādas pamatfunkcijas:
1) kultūras mantojuma – iespieddarbu, elektronisko izdevumu, rokrakstu un citu dokumentu – krājuma pārvaldība: uzkrāšana, veidošana, sistematizēšana, kataloģizēšana, bibliografēšana un saglabāšana;
2) bibliotēkas krājumā esošās informācijas pieejamības un izmantošanas nodrošināšana, īstenojot daudzpusīga un sabiedrības vajadzībās balstīta bibliotēkas krājuma pārvaldību, un bibliotēkas pakalpojumu sniegšana;
3) sabiedrības lasīšanas veicināšana, medijpratības un informācijpratības veicināšana;
4) demokrātisko procesu un sabiedrības pilsoniskās aktivitātes veicināšana un stiprināšana;
5) publiskas, demokrātiskas, ikvienam pieejamas un iekļaujošas sabiedriskās saskarsmes vietas nodrošināšana;
6) atbalsta sniegšana digitālo prasmju apguvē un valsts un pašvaldību elektronisko pakalpojumu izmantošanā;
7) izglītības, zinātnes, mūžizglītības un kultūras procesu atbalstīšana un virzīšana.
(2) Pašvaldību bibliotēkas (izņemot vispārējās un profesionālās izglītības iestāžu bibliotēkas) papildus veic šādas funkcijas:
1) novadpētniecības – lokālās kultūrvides un lokālā kultūras mantojuma (iespieddarbi, elektroniskie izdevumi, rokraksti un citi dokumenti) – apzināšana, veidošana, saglabāšana, popularizēšana;
2) atbalsts vietējās kopienas un tās identitātes veidošanai un stiprināšanai."
	Priekšlikums
Attiecībā uz bibliotēkas funkcijām  - "izglītības, zinātnes, mūžizglītības un kultūras procesu atbalstīšana un virzīšana" šobrīd ir iekļauta sarakstā kā pēdējā kopā ar citām funkcijām. Paužam viedokli, ka izglītības un zinātnes funkcijas joprojām ir ļoti būtiskas bibliotēkas funkcijas, un izglītība ir viena no pamata bibliotēkas funkcijām, jo īpaši izglītības iestāžu bibliotēkās. Tādēļ šī funkcija iekļaujama atsevišķi vismaz kā trešā funkcija, un, iespējams, kultūras procesu atbalstīšanu un virzīšanu izdalāma atsevišķi.
Piedāvātā redakcija
3) izglītības, zinātnes un mūžizglītības procesu nodrošināšana un veicināšana;
	Inese Terinka (IZM)

	7.
	Likumprojekts (grozījumi)
 Papildināt 6. pantu ar sesto daļu šādā redakcijā:

"(6) Bibliotēkai vai tās dibinātājam mēnesi pirms bibliotēkas reorganizēšanas vai likvidēšanas un bibliotēkas pakalpojumu sniegšanas vietas izveidošanas, reorganizēšanas vai likvidēšanas, ir pienākums par to informēt Kultūras ministriju."
	Priekšlikums
Likumprojekta 7.pants paredz veikt grozījumu Bibliotēku likuma 6.pantā, nosakot, ka bibliotēkai vai tās dibinātājam mēnesi pirms bibliotēkas reorganizēšanas vai likvidēšanas un bibliotēkas pakalpojumu sniegšanas vietas izveidošanas, reorganizēšanas vai likvidēšanas, ir pienākums par to informēt Kultūras ministriju.
Atbilstoši Pašvaldību likuma 4.pantam gādāt par iedzīvotāju izglītību ir pašvaldības autonoma funkcija. Vienlaikus Izglītības likuma 17. panta trešās daļas 1. punkts, 23. panta otrajā daļa un Vispārējās izglītības likuma 7. panta otrā daļa nosaka, ka pašvaldība vispārējās izglītības iestādes dibina, reorganizē un likvidē, saskaņojot ar Izglītības un zinātnes ministriju. Pie tam profesionālās ievirzes izglītības iestādes dibināšana, reorganizācija un likvidācija jāsaskaņo ne tikai ar Izglītības un zinātnes ministriju, bet arī ar attiecīgās nozares ministriju.
Par visām dibinātajām, reorganizētajām un likvidētajām izglītības iestādēm informācija ir pieejama Izglītības un zinātnes ministrijas tīmekļa vietnē.
Izglītības likuma 30.panta (31) daļa nosaka izglītības iestādes vadītāja pienākumu nodrošināt piekļuvi bibliotekārajiem pakalpojumiem.
Ņemot vērā minēto izglītības iestādes bibliotēkas izveide, reorganizācija vai likvidēšana ir nesaraujami saistāma ar pašas izglītības iestādes izveidi, reorganizāciju vai likvidēšanu.
Aicinām izvērtēt vai šādā gadījumā informēšanas pienākums nav uzskatāms par papildu administratīvu slogu.
 
Piedāvātā redakcija
-
	Inese Terinka (IZM)

	8.
	Likumprojekts (grozījumi)
 25. pantā:

papildināt pantu ar 1.1 daļu šādā redakcijā:

"(1)1 Uz valsts bibliotēkas (izņemot atvasinātās publisko tiesību juridiskās personas) vadītāja (direktora) amatu izsludina atklātu konkursu. Valsts bibliotēkas vadītāju (direktoru) pieņem darbā uz pieciem gadiem un atbrīvo no darba kultūras ministrs. Sešus mēnešus pirms valsts bibliotēkas (izņemot atvasinātās publisko tiesību juridiskās personas) vadītāja (direktora) pilnvaru termiņa beigām kultūras ministrs, konsultējoties ar Latvijas Bibliotēku padomi, var pieņemt lēmumu par amatā esošā valsts bibliotēkas vadītāja (direktora) pilnvaru termiņa pagarināšanu uz pieciem gadiem.";

izteikt otro daļu šādā redakcijā:

"(2) Bibliotēkas vadītājs (direktors) var būt persona, kurai ir attiecīga izglītība:
1) valsts bibliotēkas, kas akreditēta valsts nozīmes statusā, vadītājam (direktoram) – augstākā izglītība (vismaz 7. LKI līmenis);
2) valsts bibliotēkas, kas akreditēta vietējas nozīmes statusā, vadītājam (direktoram) – augstākā izglītība (vismaz 6. LKI līmenis);
3) pašvaldības bibliotēkas, kas akreditēta reģionālas nozīmes statusā, vadītājam (direktoram) – augstākā izglītība (vismaz 6. LKI līmenis);
4) pašvaldības bibliotēkas vai struktūrvienības (trīs un vairāk darbinieki), kas akreditēta vietējas nozīmes statusā, vadītājam (direktoram) – augstākā izglītība bibliotēku nozarē (vismaz 5. LKI līmenis) vai augstākā izglītība (vismaz 5. LKI līmenis) un apgūta profesionālās pilnveides izglītības programma bibliotēku nozarē;
5) pašvaldības bibliotēkas vai struktūrvienības (līdz diviem darbiniekiem), kas akreditēta vietējas nozīmes statusā, vadītājam (direktoram) – izglītība bibliotēku nozarē (vismaz 4. LKI līmenis).";

izteikt trešo daļu šādā redakcijā:

"(3) Bibliotēkas darbam nepieciešamo darbinieku amatus, kuru ieņemšanai nepieciešama noteikta izglītība, kā arī nosacījumus profesionālās kompetences pilnveidošanai, nosaka Ministru kabinets.".
	Priekšlikums
Likumprojekta 16.pantā attiecībā uz bibliotēkas  vadītāju (direktoru) attiecīgi ir minētas izglītības prasības (25.panta otrā daļa), taču nav īsti skaidrs, kā šīs prasības saistāmas ar atvasinātu  publisko tiesību juridisku personu bibliotēkām, kas ir, piemēram augstskolas, un kuras var būt speciālās bibliotēkas.
Anotācijā minēts, ka "... valsts bibliotēkas, kas akreditēta vietējas nozīmes statusā (piemēram, Latvijas Kultūras akadēmijas bibliotēka, Jāzepa Vītola Latvijas mūzikas akadēmijas bibliotēka) vadītājam (direktoram) amatam nepieciešamās izglītības līmenis būtu augstākā izglītība vismaz 6.LKI, jeb bakalaura grāds."
Vēršam uzmanību, ka gan minētās augstskolas šī likumprojekta Anotācijā, gan citas īsteno arī doktora līmeņa programmas, tādēļ to bibliotēku vadītāju izglītība LKI 6.līmenī, iespējams, nebūtu uzskatāma kā atbilstoša.

Tādējādi, aicinām izvērtēt, vai atvasinātu publisko tiesību juridisku personu bibliotēkai tās iestādes vadītājs nevarētu noteikt izglītības līmeņa prasības šādas bibliotēkas vadītājam atbilstoši institūcijas bibliotēkas mērķim un funkcijām.
 
Piedāvātā redakcija
-
	Daiga Ivsiņa (IZM)



